A Coruña (maakunta)

A Coruña (esp. La Coruña) on maakunta Atlantin rannikolla luoteisessa Espanjassa Galician itsehallintoalueella. Sen rajanaapureita ovat Lugon ja Pontevedran maakunnat. Maakunnan asukasluku oli 1 120 294 vuonna 2017. Viidesosa väestöstä asuu pääkaupungissa A Coruñassa. Toinen tärkeä kaupunki on itsehallintoalueen pääkaupunki Santiago de Compostela. Maakunta jakaa As Illas Atlánticas de Galician kansallispuiston Pontevedran kanssa. A Coruña on Pontevedran ohella tärkeimpiä kalan ja äyriäisten tuottajia koko Espanjassa. Lähteet Aiheesta muualla Kuvia tai muita tiedostoja aiheesta A Coruña (maakunta) Wikimedia Commonsissa